Wekîlê HDPyî yê Çewlîgî Erdal Aydemîrî Meclîs de qisey kerd û bale ante talanê daristananê Çewlîgî ser.
Erdal Aydemîrî pare kerd ke Çewlîg de serranê peyênan de pê şantîye, HES û awbendan û şewatê daristana  xoza yena qirkerdene. Aydemîrî vat: ''Deweka Serînce ya dewa Lîçîkî ya qezaya Kanîreşî de 18ê temmuze ra nata darî birîyenê. Rixmê hende nêrazîbîyayîşê şarê Çewlîgî zî darî qurbanê rantî yenê kerdene. Seba xoza û weşîya waranê gandaran ganî cade nê birîyayîşê daran vinderê.''
Aydemîrî vernîyazêkê persan pêşkêş kerd û vernîyaz de nê persî ardî ziwan:
-Lîçîk de darî hetê kamî ra birîyenê?
-Sebebê birîyayîşê daran çita yo?
-Derheqê birîyayîşê daran de agahîye dîyaya Wezîrîya Xoza?
-Şima do seba vindarnayîşê birîyayîşê daran fermanêkî bidê?
-Aqîbetê daranê ke birîyayê çita yo? Şima do derheqê ney de agahîye bidê?
-Şima do vera ê kesanê ke xozaya Çewlîhî herimnenê têbigêrê?
